Jeg er uddannet farmaceut og har en ph.d.-grad i klinisk farmaci. Igennem en lang årrække har jeg arbejdet med kliniske problemstillinger i forbindelse med udvikling af lægemidler og diagnostiske test, og arbejder i dag med rådgivning for Dx-Rx Institute, Fredensborg. Mit forsknings- og interesseområde er ”companion diagnostics” og deres betydning for udviklingen og anvendelsen af mere individualiserede og målrettede lægemidler til behandling af kræft. Min interesse for cyto- og histokemi stammer fra et snart 20-årigt samarbejde med Dako/Agilent, hvor jeg bl.a. har arbejdet med HER2/*HER2* og PD-L1*.* Se nedenstående publikationer:

* A Companion Diagnostic With Significant Clinical Impact in Treatment of Breast and Gastric Cancer. Front Oncol. 2021; 11: 676939. (<https://pubmed.ncbi.nlm.nih.gov/34367962/>)
* An update on companion and complementary diagnostic assays for PD-1/PD-L1 checkpoint inhibitors in NSCLC. Expert Rev Mol Diagn. 2021; 21: 445-454. (<https://pubmed.ncbi.nlm.nih.gov/33896308/>)